Iktatási szám: 70273-…../2015.

#### E L Ő T E R J E S Z T É S

### Szombathely Megyei Jogú Város Gazdasági és Városstratégiai Bizottságának 2015. júniusi ülésére

*Javaslat a helyi közösségi közlekedés menetrendjének módosítására*

A Gazdasági és Városstratégiai Bizottság 127/2015.(IV.13.) sz. GVB határozatában felkérte az ÉNYKK Zrt-t arra, hogy a területi képviselőkkel egyeztetett menetrend módosító javaslatát állítsa össze, és a Gazdasági és Városstratégiai Bizottság 2015. júniusi ülésére véleményezésre nyújtsa be.

A szolgáltató az érintett választókerületi képviselők tájékoztatásával és javaslataival kiegészítve kidolgozta a menetrend módosítási javaslatát, melyet az előterjesztés melléklete tartalmaz.

A szolgáltatás minőségének javítására irányuló szakmai anyag 1. pontjában a gyöngyöshermáni városrész, a 2. pontjában a Kilátó út és a Parkerdő, a 3. pontjában a Derkovits – Joskar-Ola városrész autóbusz járataira vonatkozó módosítások szerepelnek. A javaslatban megfogalmazott változatok külön-külön is bevezethetők, kivéve az 1. pontban foglaltakat, ahol az a) változat kiegészítéseként szerepel a b) és c) módosítási lehetőség.

Kérem a T. Bizottságot, hogy az előterjesztést megtárgyalni, a határozati javaslatot elfogadni szíveskedjen.

**Szombathely, 2015. június 9.**

 /: **Lakézi Gábor**:/

 osztályvezető

**Határozati Javaslat**

**…./2015. (VI.15.) sz. Gazdasági és Városstratégiai Bizottsági** **Határozat**

A Gazdasági és Városstratégiai Bizottság az ÉNYKK Zrt. által elkészített menetrend módosítási javaslatot megtárgyalta és az alábbi döntést hozta:

1. A Gazdasági és Városstratégiai Bizottság az ÉNYKK Zrt. által összeállított menetrend módosítását az alábbiak szerint fogadja el:

|  |  |
| --- | --- |
| viszonylatok |  |
| 1, 1A, 1U, 1C, 21, 12, 6C | módosításával az előterjesztés mellékletének 1. …..) pontjában foglaltakkal egyetért |
| 22, 27 | módosításával az előterjesztés mellékletének 2. …..) pontjában foglaltakkal egyetért  |
| 9, 29A | módosításával az előterjesztés mellékletének 3. …..) pontjában foglaltakkal egyetért  |

1. A Bizottság felkéri a Szolgáltatót arra, hogy az 1. pontban elfogadott menetrend módosítást terjessze a Közgyűlés következő ülésére.

**Felelős:** Lakézi Gábor Városüzemeltetési Osztályvezető

**Határidő:** A Közgyűlés 2015. szeptemberi ülése